प्रधानमंत्री नरेंद्र मोदी कुंभ से पहले इसकी तैयारियों का जायजा लेने इलाहाबाद भी पहुंच सकते हैं। इससे पहले 1954 में पूर्व प्रधानमंत्री जवाहरलाल नेहरू के नेतृत्व वाली केंद्र सरकार ने सीधे दिशा-निर्देश दिये थे कि मेले की तैयारियों में कोताही न बरती जाए। रिकॉर्ड में मौजूद दस्तावेज बताते हैं कि 1954 में मेले की तैयारियों को लेकर एक उच्च स्तरीय कमेटी का गठन किया गया था। मेले की हर जानकारी पुलिस हेडक्वार्टर को भेजी जाती थी और वहां से यह जानकारी पीएम को भेजी जाती थीं। माना जा रहा है कि 2019 के कुंभ मेले के लिए केंद्र सरकार ऐसी ही तैयारी में है।